ཐོག་མར་གྲྭ་ལོག་བྱས་ཀྱང་གཟན་ཤམ་ཕུད་མེད་པའི་དགེ་འདུན་རྒྱ་མཚོའམབཙུན་ཡགགྲོང་མཁར་ནས་ཕྱིར་ཡུལ་ལ་ཐོན་རྗེས་གྲྭ་ལོག་བྱས་པའི་གནས་ཚུལ་ཡུལ་དང་ཕུ་བོར་བཤད་འདོད་ཀྱང་ཡུལ་ལ་སྐྲག་སྟེ་བཤད་མ་ཐུབ་པར་ཕྱིར་རྫོང་མཁར་དུ་ཆས་པ་དང་།སེམས་ཀྱི་སྡུག་བསྔལ་སེལ་ཆེད་དུ་རྫོང་མཁར་གྱི་གློག་ཞུ་དམར་པོ་ཅན་གྱི་ཆང་ཁང་ཞིག་གི་ནང་དུ་སོང་བ་ན་རང་ཉིད་དགའ་སའི་བུ་མོ་ལྷ་མཚོར་འཕྲད་ཅིང་།ལྷ་མཚོ་ནི་སྨད་འཚོང་མ་ཞིག་ཡིན་ཡང་སེམས་པ་ཤིན་ཏུ་དཀར་བས་ཁོ་གཉིས་ཀྱི་བར་དུ་བརྩེ་དུངས་ཆགས་པའི་གཏམ་རྒྱུད་བྲིས་ཡོད་ལ།ད་དུང་མཐརབཙུན་ཡགཉི་ཟེར་དགོན་པའི་སྤྲུལ་སྐུར་ངོས་བཟུང་བ་དང་།ལྷ་མཚོ་ཉེན་རྟོག་པས་འཛིན་བཟུང་བྱས་པའི་གནས་ཚུལ་བྲིས་ཏེ་བརྩམས་སྒྲུང་གི་མཇུག་བསྒྲིལ་བར་བྱས་ཡོད་པས་དོན་དག་དང་བྱུང་རིམ་རྙོག་འཛིང་ཅན་དུ་བསྐྲུན་པ་མིན་ཡང་བྱུང་རིམ་འབྲི་སྐབས་མང་ཤོས་ནི་རྗོད་པ་པོའི་སྐད་ཆར་བརྟེན་ནས་བྲིས་ཡོད།བརྩམས་སྒྲུང་ཕལ་མོ་ཆེ་ལའང་དེ་ལྟར་བྲིས་པ་ཞིག་ཡིན་པས་འདི་ནི་བརྩམས་སྒྲུང་གཞན་དང་མི་མཚུངས་པའི་དགེ་མཚན་ཞིག་རེད་ཅེས་བརྗོད་མི་བཏུབ་ཀྱང་།བྱུང་རིམ་བྲིས་པའི་བར་གསེབ་ཏུབཙུན་ཡགགི་སེམས་ཁམས་ནམ་ཡང་ལྷོད་ལ་འབབ་ཐུབ་ཀྱིན་མེད་པའི་ནང་སེམས་ཀྱི་ན་ཟུག་དང་འགྱོད་གདུང་འགལ་འདུ་སོགས་བྲིས་ཏེ་སེམས་ཁམས་སྔོག་འདོན་བྱས་པ་ཞིབ་ཚགས་ཅན་དུ་བསྐྲུན་པ་ནི་བརྩམས་སྒྲུང་འདིའི་དགེ་མཚན་དུ་མཐོང་།